— 161 — 



et misérables séculiers: par quoy plusieurs en cest endroit se 

 retreuvent tellement foulés et abusés, que la pluspart bien 

 souvent et leurs patrimoines avec celluy de leurs prédécesseurs 

 se retreuvent par telz moyens occupez et détenuz par lesdictz 

 nonmez ecclésiastiques, jaçoit qu'ilz ne gardent promesses de 

 leursdictes conventions ausdictz vivans. Et ainsi l'on peult 

 assés clerement veoir et conjecturer comment ilz se acquitent 

 de ce qu'ilz ont reçeu des anciens qui de long temps sont tres- 

 passez et dont à présent il n'est mémoire, voire qui se justifiera 

 véritablement que s'ilz estoient six fois austant qu'ilz sont et 

 que chascun d'eulx célébrât dix messes par jour, ilz ne seroient 

 encoire en souffisant nombre pour soy acquiter de leur debvoir 

 et faire l'office dont eulx et leurs prédécesseurs ont receu les 

 deniers. 



Lesquelz deniers et gros biens, ainsi par eulx usurpez des 

 séculiers, les ont tellement renduz enclins à pesché, que pré- 

 sentement on les voit si pompeulx, orguilleux et arrogans, 

 combien entre eulx plusieurs soient de petite extraction, comme 

 de pigniers, questains et aultres vilz mestiers, habillez tous en 

 soye et en habis précieulx. 



Gausans lesquelles grosses et dampnables richesses, et pour 

 l'entretenement de leur pompeulx et luxurieulx estât, de Dieu et 

 du monde réprouvé, et afin tousjours le pouvoir maintenir, car 

 celluy entre eulx qui a le plus gros nombre de chevaulx, plus 

 friande cusine, avec habondance de jeunes commères, est par 

 eulx réputé le plus homme de bien et honnoré, se sont réduictz 

 en une telle avarice; car non seullement se contentent-ilz de 

 exactionner lesdictz séculiers, ains vuillans adès augmenter par 

 indirectz moyens leur revenu, se travaillent journellement sur 

 lesdictz séculiers, combien leurs héritaiges soient francs et que 

 de ce ilz leur facent apparoir tant par tiltre que ancienne et 

 invétérée joyssance, usurper et exiger dixmes à eulx autreffois 

 donnés et accordés en aulmosne et pour l'honneur de Dieu par 

 lesdictz séculiers, ce que lesdictz modernes ne recongnoissent, 

 mais les exactent comme choses seignorieuses et temporelles, 

 que ne leur apartient, suyvant disposicion de droit divin. 



Davantaige pour tousjours triumpher et faire feu en la cusine, 

 n'ont oblié praticquer les usures et fénérations, comme l'expé- 



Yol. 9_ Il 



